text: सपा के अलावा बसपा की निगाहें भी मुसलमान मतदाताओं पर हैं। सर्वजन हिताय, सर्वजन सुखाय का नारा देकर पिछली बार स्पष्ट बहुत हासिल करने वाली बसपा बीते कुछ दिनों से मुसलमानों को आरक्षण देने की मांग जोर-शोर से कर रही है। बसपा प्रमुख और उप्र की मुख्यमंत्री मायावाती मुस्‍लमानों को आरक्षण देने की मांग को लेकर प्रधानमंत्री को पत्र भी लिख चुकी हैं। उनके विरोधी दलों का आरोप है कि बसपा आरक्षण का श्रेय अपने माथे पर सजाना चाहती है और मायावती का पत्र महज दिखावा भर है।